text: Indvandrerdrenge får hjælp til at starte egen virksomhed
  22 november 2014 kl. 13.52
  Unge indvandrere fra Horsens og Aabenraa er i denne weekend i København for at få hjælp til at starte deres egen lille virksomhed.
  De deltager i projektet Mind Your Own Business, som Dansk Flygtningehjælp og Tryg Fonden står bag.
  I dag lærer de bl.a. at udarbejde en forretningsplan for deres kommende virksomhed.
  Projektet har kørt gennem noget tid.
  - Det har været helt fantastisk at følge de drenge, der allerede har skabt små virksomheder, og vi er imponeret over deres ideer, og hvad de har fået stablet på benene, siger Maria Kavita Nielsen, der er programchef i Dansk Flygtningehjælp.
  